กฎกระทรวงกฎกระทรวง(พ.ศ.2521)ออกตามความในพระราชบัญญัติเครื่องแบบทหาร พุทธศักราช 2477ว่าด้วยเครื่องแบบทหารบก ฉบับที่ 51อาศัยอำนาจตามความในมาตรา 5แห่งพระราชบัญญัติเครื่องแบบทหารพุทธศักราช 2477ซึ่งแก้ไขเพิ่มเติมโดยพระราชบัญญัติเครื่องแบบทหาร (ฉบับที่ 4) พ.ศ.2514และมาตรา 7 แห่งพระราชบัญญัติเครื่องแบบทหาร พุทธศักราช2477 รัฐมนตรีว่าการกระทรวงกลาโหมออกกฎกระทรวงไว้ ดังต่อไปนี้ ข้อ 1ให้ยกเลิกความในข้อ 6 แห่งกฎกระทรวง (พ.ศ.2504) ออกตามความในพระราชบัญญัติเครื่องแบบทหาร พุทธศักราช 2477 ว่าด้วยเครื่องแบบทหารบกฉบับที่ 39ซึ่งแก้ไขเพิ่มเติมโดยกฎกระทรวง(พ.ศ.2520)ออกตามความในพระราชบัญญัติเครื่องแบบทหารพุทธศักราช 2477 ว่าด้วยเครื่องแบบทหารบก ฉบับที่50และให้ใช้ความต่อไปนี้แทน `ข้อ 6เครื่องแบบนักเรียนนายร้อย นักเรียนแพทย์ทหารวิทยาลัยแพทยศาสตร์พระมงกุฎเกล้า และนักเรียนนายทหารแผนที่ มี 8 ชนิด คือ (1)เครื่องแบบปกติขาว (2)เครื่องแบบปกติกากีแกมเขียวคอแบะ (3)เครื่องแบบปกติกากีแกมเขียวคอพับ (4)เครื่องแบบฝึก (5)เครื่องแบบสนาม (6)เครื่องครึ่งยศ (7)เครื่องแบบเต็มยศ (8)เครื่องแบบสโมสร (1)เครื่องแบบปกติขาว ประกอบด้วยก. หมวกทรงหม้อตาลสีขาวข. เสื้อชั้นนอกคอปิดสีขาวค. กางเกงขายาวสีขาวง. รองเท้าหุ้มส้นหรือรองเท้าหุ้มข้อหนังสีดำ (2)เครื่องแบบปกติกากีแกมเขียวคอแบะ ประกอบด้วยก. หมวกทรงหม้อตาลสีกากีแกมเขียวหรือหมวกหนีบสีกากีแกมเขียวข. เสื้อชั้นนอกคอแบะสีกากีแกมเขียวค. กางเกงขายาวสีกากีแกมเขียวแบบปกติง. รองเท้าหุ้มส้นหรือรองเท้าหุ้มข้อหนังสีดำ (3)เครื่องแบบปกติกากีแกมเขียว ประกอบด้วยก. หมวกทรงหม้อตาลสีกากีแกมเขียวหรือหมวกหนีบสีกากีแกมเขียวข. เสื้อคอพับสีกากีแกมเขียวค. กางเกงขายาวสีกากีแกมเขียวแบบปกติง. เข็มขัดด้ายถักสีกากีแกมเขียวจ. รองเท้าหุ้มส้นหรือรองเท้าหุ้มข้อหนังสีดำ (4)เครื่องแบบฝึก ประกอบด้วยก. หมวกแก๊ปทรงอ่อนสีกากีแกมเขียวหรือหมวกเหล็กสีกากีแกมเขียวข. เสื้อคอเปิดสีกากีแกมเขียวค. กางเกงขายาวสีกากีแกมเขียวแบบฝึกง. เข็มขัดด้ายถักสีกากีแกมเขียวจ. รองเท้าสูงครึ่งน่องหนังสีดำ (5) เครื่องแบบสนาม เช่นเดียวกับเครื่องแบบฝึกและให้ใช้เครื่องสนามประกอบด้วย (6) เครื่องแบบครึ่งยศประกอบด้วยก. หมวก นักเรียนนายร้อยให้ใช้หมวกยอดนักเรียนแพทย์ทหารวิทยาลัยแพทยศาสตร์พระมงกุฎเกล้าและนักเรียนนายทหารแผนที่ให้ใช้แผนที่ให้ใช้หมวกทรงหม้อตาลสีขาวข. เสื้อชั้นนอกคอปิดสีขาวค. กางเกงแถบง. เข็มขัดและคันชีพ นักเรียนนายร้อยให้ใช้เข็มขัดหนังสีแดง และคันชีพ นักเรียนแพทย์พระมงกุฎเกล้าให้ใช้เข็มขัดหนังสีเขียวเข้มไม่ใช้คันชีพและนักเรียนนายทหารแผนที่ให้ใช้เข็มขัดหนังสีขาวไม่ใช้คันชีพจ. รองเท้าหุ้มข้อหนังสีดำฉ. ถุงมือสีขาว (7)เครื่องแบบเต็มยศ เช่นเดียวกับเครื่องแบบครึ่งยศ เว้นแต่นักเรียนนายร้อยให้ใช้หมวกยอดมีพู่ เสื้อชั้นนอกคอปิดสีขาวมีปลอกคอและปลอกข้อมือ (8)เครื่องแบบสโมสร เช่นเดียวกับเครื่องแบบปกติขาว เว้นแต่ให้ใช้กางเกงแถบ' ข้อ 2ให้ยกเลิกความใน (2) ของข้อ 10 แห่งกฎกระทรวง(พ.ศ.2504)ออกตามความในพระราชบัญญัติเครื่องแบบทหาร พุทธศักราช 2477ว่าด้วยเครื่องแบบทหารบก ฉบับที่ 39ซึ่งแก้ไขเพิ่มเติมโดยกฎกระทรวง(พ.ศ.2513) ออกตามความในพระราชบัญญัติเครื่องแบบทหาร พุทธศักราช 2477 ว่าด้วยเครื่องแบบทหารบกฉบับที่ 45และให้ใช้ความต่อไปนี้แทน `(2)หมวกหนีบสีกากีแกมเขียว มีสาบโดยรอบ ป้ายเฉียงจากทางด้านหน้าลงไปทางซ้าย และด้านซ้ายเหนือขอบหมวกห่างจากมุมพับด้านหน้า 4 ซม. มีตราหน้าหมวกขนาดเล็ก ริบบนของสาบหมวก นอกจากสำหรับพลทหาร มีขลิบกว้าง 0.5 ซม. ลักษณะดังนี้ก. นายทหารสัญญาบัตรชั้นจอมพลและนายพลขลิบด้วยแถบไหมสีทองข.นายทหารสัญญาบัตรชั้นนายพันนายร้อยและนายทหารประทวนชั้นนายดาบ ขลิบด้วยแถบสีแดงยกดิ้นทองค. นักเรียนนายร้อย ขลิบด้วยแถบสีแดงและเหลืองให้สีแดงอยู่ด้านบนง.นักเรียนแพทย์ทหารมหาวิทยาลัยแพทยศาสตร์พระมงกุฎเกล้า ขลิบด้วยแถบสีเขียวเข้มและสีเหลือง ให้สีเขียวเข้มอยู่ด้านบนจ. นักเรียนนายทหารแผนที่ ขลิบด้วยแถบสีเขียวและเหลืองให้สีเขียวอยู่ด้านบนฉ. นักเรียนนายร้อยสำรองขลิบด้วยแถบสีน้ำเงินและเหลือง ให้สีน้ำเงินอยู่ด้านบนช. นายทหารประทวนและนักเรียนนายสิบ ขลิบด้วยแถบสีแดง' ข้อ 3ให้ยกเลิกความใน (ค) ของ (4) ในข้อ 10 แห่งกฎกระทรวง(พ.ศ.2504)ออกตามความในพระราชบัญญัติเครื่องแบบทหาร พุทธศักราช 2477 ว่าด้วยเครื่องแบบทหารบก ฉบับที่ 39 ซึ่งแก้ไขเพิ่มเติมโดยกฎกระทรวง(พ.ศ.2513) ออกตามความในพระราชบัญญัติเครื่องแบบทหาร พุทธศักราช 2477ว่าด้วยเครื่องแบบทหารบกฉบับที่ 45และให้ใช้ความต่อไปนี้แทน`ค.ผ้าพันคอหมวก กว้าง 4 ซม. มีลักษณะดังนี้นายทหารสัญญาบัตรชั้นนายพลและจอมพล ใช้สักหลาดสีบานเย็นที่กึ่งกลางผ้าพันหมวกมีแถบสีดำ กว้าง 0.3 ซม. 2 แถบเว้นระยะระหว่างแถบ 0.5 ซม.นายทหารสัญญาบัตรชั้นนายพันนายร้อย และนายทหารประทวนชั้นนายดาบ ใช้สักหลาดสีน้ำเงินขลิบริมสีแดง กว้าง 0.5 ซม. นักเรียนนายร้อย ใช้สักหลาดสีแดงนักเรียนแพทย์ทหารวิทยาลัยแพทยศาสตร์พระมงกุฎเกล้า ใช้สักหลาดสีเขียวเข้มนักเรียนนายทหารแผนที่ ใช้สักหลาดสีเขียวนักเรียนนายร้อยสำรอง ใช้สักหลาดสีน้ำเงินนายทหารประทวน นักเรียนนายสิบและพลทหาร ใช้สักหลาดหรือผ้าสีเดียวกับหมวก ขลิบริมสีแดง กว้าง 0.5 ซม.' ข้อ 4 ให้ยกเลิกความในวรรคหนึ่งของ (4) ในข้อ 11 แห่งกฎกระทรวง(พ.ศ.2504)ออกตามความในพระราชบัญญัติเครื่องแบบทหาร พุทธศักราช 2477 ว่าด้วยเครื่องแบบทหารบกฉบับที่ 39 ซึ่งแก้ไขเพิ่มเติมโดยกฎกระทรวง(พ.ศ.2517) ออกตามความในพระราชบัญญัติเครื่องแบบทหาร พุทธศักราช 2477ว่าด้วยเครื่องแบบทหารบก ฉบับที่ 48และให้ใช้ความต่อไปนี้แทน `4. เสื้อชั้นนอกคอปิดสีขาว มีตะเข็บหลัง 4ตะเข็บ ที่แนวอกมีดุมโลหะสีทองขนาดใหญ่ 5 ดุม ด้านหน้ามีกระเป๋าบนและล่างข้างละ 2กระเป๋า เป็นกระเป๋าเจาะกระเป๋าบนมีปกรูปมนชายกลางแหลมกระเป๋าล่างไม่มีปก สำหรับนายทหารประทวนชั้นนายสิบนักเรียนนายสิบและพลทหารมีอินทรธนูอ่อนขัดดุมโลหะสีทองขนาดเล็กข้างละ 1 ดุมสำหรับนายทหารสัญญาบัตร นักเรียนนายทหาร และนายทหารประทวน ชั้นจ่านายสิบ ใช้อินทรธนูแข็งเฉพาะนักเรียนนายร้อยและนักเรียนแพทย์ทหารวิทยาลัยแพทยศาสตร์พระมงกุฎเกล้าเมื่อแต่งเครื่องแบบครึ่งยศหรือเครื่องแบบเต็มยศให้มีกรีทองเหลืองที่บั้นเอวเสื้อทั้งสองข้าง' ข้อ 5 ให้ยกเลิกความใน (ก)ของ (4) ในข้อ 12แห่งกฎกระทรวง(พ.ศ.2504) ออกตามความในกฎกระทรวงเครื่องแบบทหาร พุทธศักราช2477 ว่าด้วยเครื่องแบบทหารบก ฉบับที่ 39ซึ่งแก้ไขเพิ่มเติมโดยกฎกระทรวง(พ.ศ.2513) ออกตามความในพระราชบัญญัติเครื่องแบบทหาร พุทธศักราช 2477 ว่าด้วยเครื่องแบบทหารบกฉบับที่ 45แล้วให้ใช้ความต่อไปนี้แทน `ก.นักเรียนนายร้อยและนักเรียนแพทย์ทหารวิทยาลัยแพทยศาสตร์พระมงกุฎเกล้ามีแถบสักหลาดกว้าง 1.5 ซม. ข้างละ 2 แถบ เว้นระยะระหว่างแถบ 0.5 ซม.โดยนักเรียนนายร้อยใช้แถบสักหลาดสีแดงและนักเรียนแพทย์ทหารวิทยาลัยแพทยศาสตร์พระมงกุฎเกล้า ใช้แถบสักหลาดสีเขียวเข้ม' ข้อ 6ให้ยกเลิกความในข้อ 13 แห่งกฎกระทรวง (พ.ศ.2504) ออกตามความในพระราชบัญญัติเครื่องแบบทหาร พุทธศักราช 2477 ว่าด้วยเครื่องแบบทหารบก ฉบับที่39 ซึ่งแก้ไขเพิ่มเติมโดยกฎกระทรวง(พ.ศ.2517) ออกตามความในพระราชบัญญัติเครื่องแบบทหาร พุทธศักราช 2477 ว่าด้วยเครื่องแบบทหารบก ฉบับที่48และให้ใช้ความต่อไปนี้แทน `ข้อ 13เข็มขัดและประคด มี 7 แบบ คือ(1) เข็มขัดด้ายถักสีกากีแกมเขียว กว้าง 3 ซม. หัวเข็มขัดทำด้วยโลหะสีทองเป็นรูปสี่เหลี่ยมผืนผ้าทางนอนปลายมนกว้าง 3.5 ซม. ยาว 5 ซม. พื้นเกลี้ยงมีรูปเครื่องหมายกองทัพบกดุนนูนอยู่กึ่งกลางหัวเข็มขัด ไม่มีเข็มสำหรับสอดรู ปลายสายหุ้มด้วยโลหะสีทอง กว้าง 1 ซม.เข็มขัดแบบนี้ใช้คาดทับขอบกางเกง(2) เข็มขัดหนังสีขาว กว้าง 4.5 ซม. หัวเข็มขัดทำด้วยโลหะสีทองเป็นรูปสี่เหลี่ยมจตุรัสมุมมน ด้านละ 5.5 ซม. พื้นเกลี้ยงมีรูปเครื่องหมายกองทัพบก ดุนนูนอยู่กึ่งกลางหัวเข็มขัดเข็มขัดแบบนี้ใช้คาดทับเสื้อชั้นนอกของพลทหารและนายทหารประทวนในหน่วยทหารมหาดเล็กรักษาพระองค์ในพระบาทสมเด็จพระจุลจอมเกล้าเจ้าอยู่หัวเมื่อแต่งเครื่องแบบครึ่งยศรักษาพระองค์หรือเครื่องแบบเต็มยศรักษาพระองค์และใช้คาดทับเสื้อชั้นนอกของนักเรียนนายทหารแผนที่เมื่อแต่งเครื่องแบบครึ่งยศหรือเครื่องแบบเต็มยศ กับให้มีสายกระบี่หรือซองดาบปลายปืนทำด้วยหนังสีขาวในโอกาสต้องคาดกระบี่หรือถือปืนประกอบด้วย(3) เข็มขัดหนังสีน้ำตาลมีขนาดและหัวเข็มขัดเช่นเดียวกับเข็มขัดหนังสีขาวเข็มขัดเช่นนี้ใช้คาดทับเสื้อชั้นนอกของพลทหารและนายทหารประทวนในหน่วยทหารมหาดเล็กรักษาพระองค์ในพระบาทสมเด็จพระมงกุฎเกล้าเจ้าอยู่หัวเมื่อแต่งเครื่องแบบครึ่งยศรักษาพระองค์หรือเครื่องแบบเต็มยศรักษาพระองค์และใช้คาดทับเสื้อชั้นนอกของพลทหารและนายทหารประทวนในกองบังคับการกรมทหารราบที่ 11 รักษาพระองค์ ในกองพันที่ 1และกองพันที่2 กรมทหารราบที่ 11รักษาพระองค์ ในหน่วยทหารปืนใหญ่รักษาพระองค์และในหน่วยทหารรักษาพระองค์เมื่อแต่งเครื่องแบบเต็มยศรักษาพระองค์กับให้มีสายกระบี่หรือซองดาบปืนทำด้วยหนังสีน้ำตาลในโอกาสที่คาดกระบี่หรือถือปืนประกอบด้วย(4) เข็มขัดหนังสีแดง กว้าง 4.5 ซม. มีแถบไหมทอง กว้าง 1 ซม. อยู่ตอนกลางและแถบไหมทอง กว้าง 0.5 ซม.อยู่ตอนริมทั้งสองข้าง หัวเข็มขัดมีลักษณะเช่นเดียวกับหัวเข็มขัดหนังสีขาว เว้นแต่มีขนาด 4.5และมีตรารูปแผ่นดิน ดุนนูนอยู่กึ่งกลางหัวเข็มขัดเข็มขัดแบบนี้ใช้คาดทับเสื้อชั้นนอกคอปิดสีขาวของนักเรียนนายร้อย เมื่อแต่งเครื่องแบบครึ่งยศหรือเครื่องแบบเต็มยศ กับให้มีซองดาบปลายปืนทำด้วยหนังสีขาวในโอกาสที่ถือปืนประกอบด้วย(5) เข็มขัดหนังสีเขียวเข้ม กว้าง 4.5 ซม. มีแถบไหมทอง กว้าง 1 ซม.อยู่ตอนกลาง และแถบไหมทองกว้าง 0.5 ซม. อยู่ตอนริมทั้ง 2ข้าง หัวเข็มขัดทำด้วยโลหะสีทองเป็นรูปสี่เหลี่ยมจัตุรัสมุมมน ด้านละ 7 ซม. พื้นเกลี้ยง มีรูปอักษร ร. 6 อยู่เหนือรูปจักรแปดแฉกแฉกของจักรเวียนไปทางขวาและมีรูปสมอสอดขัดในวงจักรข้างซ้ายและข้างขวาของรูปจักรมีรูปปีกนกกางรูปเหล่านี้อยู่ใต้รูปพระมหามงกุฎมีรัศมี เบื้องล่างสุดมีรูปช่อชัยพฤกษ์โอบขึ้นบนทั้งสองข้าง รูปทั้งหมดนี้มีดุนนูนอยู่กึ่งกลางหัวเข็มขัด เข็มขัดแบบนี้ใช้คาดทับเสื้อชั้นนอกคอปิดสีขาวของนักเรียนแพทย์ทหารแพทยศาสตร์พระมงกุฎเกล้าเมื่อแต่งเครื่องแบบครึ่งยศหรือเครื่องแบบเต็มยศ(6)ประคดไหมสีเหลืองหรือไหมทอง ใช้คาดทับเสื้อเต็มยศรักษาพระองค์ของทหารในหน่วยทหารม้ารักษาพระองค์ในพระบาทสมเด็จพระมงกุฎเกล้าเจ้าอยู่หัวสำหรับพลทหารและนายทหารประทวนใช้ประคดไหมสีเหลืองสำหรับนายทหารสัญญาบัตรใช้ประคดไหมทอง'ข้อ 7 ให้ยกเลิกความใน (8) ของข้อ 17 แห่งกฎกระทรวง(พ.ศ.2504)ออกตามความในพระราชบัญญัติเครื่องแบบทหารพุทธศักราช 2477ว่าด้วยเครื่องแบบทหารบก ฉบับที่ 39 ซึ่งแก้ไขเพิ่มเติมโดยกฎกระทรวง (พ.ศ.2517)ออกตามความในพระราชบัญญัติเครื่องแบบทหาร พุทธศักราช 2477 ว่าด้วยเครื่องแบบทหารบกฉบับที่ 48และให้ใช้ความต่อไปนี้แทน`1. กระบี่นักเรียนนายร้อยนักเรียนแพทย์ทหารวิทยาลัยแพทยศาสตร์พระมงกุฎเกล้าและนักเรียนนายทหารแผนที่ยาวประมาณ40 ซม.ปลายด้ามเป็นรูปหัวช้างและกระบังทำด้วยโลหะสีทอง ฝักทำด้วยโลหะสีเงินตอนต้นของฝักและปลายฝักหุ้มด้วยโลหะสีทองมีห่วง 2 ห่วง ทำด้วยโลหะสีทอง มีสายกระบี่ 2 สายกว้างสายละ 2 ซม.ทำด้วยหนังสีดำใช้เมื่อแต่งเครื่องแบบปกติขาวเครื่องแบบปกติขาวเครื่องแบบปกติกากีแกมเขียวคอแบะ เครื่องแบบสโมสรหรือเครื่องแบบกันหนาว'ข้อ 8 ให้ยกเลิกความในข้อ 18 แห่งกฎกระทรวง (พ.ศ.2504) ออกตามความในพระราชบัญญัติเครื่องแบบทหาร พุทธศักราช 2477 ว่าด้วยเครื่องแบบทหารบกฉบับที่ 39 และให้ใช้ความต่อไปนี้แทน `ข้อ 18อินทรธนู มี 2 แบบคือ(1) อินทรธนูอ่อน ทำด้วยสักหลาด เสิร์จหรือผ้า ชนิดและสีเดียวกับเสื้อเป็นแผ่นสี่เหลี่ยมเรียวจากทางด้านไหล่ไปทางคอปลายมนด้านไหล่กว้าง 5 ซม.เย็บติดกับเสื้อ ด้านคอกว้าง 4 ซม. ตอนปลายขัดดุม(2) อินทรธนูแข็งทำด้วยสักหลาดหรือเสิร์จสีน้ำเงินดำเว้นแต่อินทรธนูนักเรียนนายร้อยและนักเรียนนายร้อยสำรองทำด้วยสักหลาดหรือเสิร์จสีแดง อินทรธนูนักเรียนแพทย์ทหารวิทยาลัยแพทยศาสตร์พระมงกุฎเกล้าทำด้วยสักหลาดหรือเสิร์จสีเขียวเข้มและอินทรธนูนักเรียนนายทหารแผนที่ทำด้วยสักหลาดหรือเสิร์จสีเขียวเป็นแผ่นสี่เหลี่ยมเรียวจากทางด้านไหล่ไปทางคอปลายมน ด้านไหล่กว้าง 5 ซม. ด้านคอกว้าง 4 ซม. ตอนปลายติดดุมโลหะสีทองขนาดเล็กและมีเครื่องประกอบดังนี้นักเรียนนายร้อยนักเรียนแพทย์ทหารวิทยาลัยแพทยศาสตร์พระมงกุฎเกล้านักเรียนนายทหารแผนที่ และนักเรียนนายร้อยสำรองมีแถบไหมทองกว้าง 1 ซม. พาดกึ่งกลางตามยาวของอินทรธนูนายทหารประทวนชั้นจ่านายสิบและนายดาบ มีแถบไหมทองกว้าง0.5 ซม.เป็นขอบเว้นด้านไหล่ และมีสาบสีแดงนายทหารสัญญาบัตรชั้นนายร้อยมีแถบไหมทองกว้าง 1 ซม.เป็นขอบเว้นด้านไหล่ และมีสาบสีแดงนายทหารสัญญาบัตรชั้นนายพันมีแถบไหมทองกว้าง 1 ซม. เป็นขอบเว้นด้านไหล่และมีแถบไหมทองกว้าง 0.5 ซม. 2 แถบเว้นระยะระหว่างแถบ 0.2 ซม.พาดกลางตามยาวของอินทรธนูและมีสาบสีแดงนายทหารสัญญาบัตรชั้นนายพลและจอมพล มีดิ้นทองปักเป็นลายถักเต็มแผ่นอินทรธนู และมีสาบสีบานเย็น' ข้อ 9ให้ยกเลิกความในข้อ 27 แห่งกฎกระทรวง (พ.ศ.2504) ออกตามความในพระราชบัญญัติเครื่องแบบทหาร พุทธศักราช 2477 ว่าด้วยเครื่องแบบทหารบก ฉบับที่39 ซึ่งแก้ไขเพิ่มเติมโดยกฎกระทรวง (พ.ศ.2513)ออกตามความในพระราชบัญญัติเครื่องแบบทหาร พุทธศักราช 2477 ว่าด้วยเครื่องแบบทหารบก ฉบับที่45และให้ใช้ความต่อไปนี้แทน `ข้อ 27นักเรียนทหารใช้เครื่องหมาย ดังนี้ นักเรียนนายร้อยใช้เครื่องหมายโลหะสีทองรูปตราแผ่นดินในรัชกาลพระบาทสมเด็จพระจุลจอมเกล้าเจ้าอยู่หัว ติดที่คอเสื้อทั้งสองข้าง โดยไม่ใช้เครื่องหมายเหล่าและเครื่องหมายสังกัดเมื่อแต่งเครื่องแบบฝึกหรือเครื่องแบบสนามให้ติดเครื่องหมายนี้ที่คอเสื้อข้างขวา นักเรียนแพทย์ทหารวิทยาลัยแพทยศาสตร์พระมงกุฎเกล้าใช้เครื่องหมายเหล่าทหารแพทย์ติดที่คอเสื้อข้างขวาและใช้เครื่องหมายสังกัดของกรมแพทย์ทหารบกติดที่คอเสื้อข้างซ้ายเมื่อแต่งเครื่องแบบฝึกหรือเครื่องแบบสนามให้ติดเครื่องหมายสังกัดที่อกเสื้อข้างซ้ายเหนือกึ่งกลางปกกระเป๋านักเรียนนายทหารแผนที่ใช้เครื่องหมายโลหะสีทองรูปจักรกระบอง มีดาวกลางจักรติดที่คอเสื้อทั้งสองข้าง โดยไม่ใช้เครื่องหมายเหล่าและเครื่องหมายสังกัดเมื่อแต่งเครื่องแบบฝึกหรือเครื่องแบบสนามให้ติดเครื่องหมายนี้ที่คอเสื้อข้างขวา นักเรียนนายร้อยสำรองใช้เครื่องหมายเหล่าและเครื่องหมายสังกัดตามเหล่าและสังกัดของตนเมื่อแต่งเครื่องแบบฝึกหรือเครื่องแบบสนามให้ติดเครื่องหมายสังกัดที่อกเสื้อข้างซ้ายเหนือกึ่งกลางปกกระเป๋านักเรียนนายสิบปีที่ 1 ใช้เครื่องหมายดอกจันทร์ติดที่คอเสื้อทั้ง 2 ข้างสำหรับนักเรียนนายสิบตั้งแต่ปีที่ 2 ขึ้นไป และนักเรียนนายสิบหลักสูตร 1 ปีใช้เครื่องหมายดอกจันทร์ติดที่คอเสื้อข้างซ้าย แทนเครื่องหมายสังกัดและใช้เครื่องหมายเหล่าตามเหล่าของตน' ข้อ 10ให้ยกเลิกความในข้อ.31 แห่งกฎกระทรวง(พ.ศ.2504) ออกตามความในพระราชบัญญัติเครื่องแบบทหาร พุทธศักราช 2477 ว่าด้วยเครื่องแบบทหารบก ฉบับที่39 ซึ่งแก้ไขเพิ่มเติมโดยกฎกระทรวง(พ.ศ.2513)ออกตามความในพระราชบัญญัติเครื่องแบบทหาร พุทธศักราช 2477 ว่าด้วยเครื่องแบบทหารบก ฉบับที่45และให้ใช้ความต่อไปนี้แทน `ข้อ 31นักเรียนนายสิบและนักเรียนนายทหาร ใช้เครื่องหมายเลขชั้นปีการศึกษาติดบนอินทรธนูทั้ง 2 ข้าง ห่างจากริมอินทรธนูทางด้านไหล่ 1ซม.ให้ด้านบนของเลขอยู่ทางด้านคอนักเรียนนายร้อยที่ศึกษาวิชาการแพทย์และนักเรียนแพทย์ทหารวิทยาลัยแพทยศาสตร์พระมงกุฎเกล้าใช้เครื่องหมาย 1-พ 2-พ 3-พ4-พ 5-พ และ 6-พ ตามชั้นปีการศึกษาวิชาการแพทย์ นักเรียนนายร้อยหลักสูตรพิเศษใช้เครื่องหมายอักษร พ และนักเรียนนายร้อยสำรองใช้เครื่องหมายอักษร นส แทนเครื่องหมายเลขตามวรรคหนึ่งเครื่องหมายตามข้อนี้ทำด้วยโลหะสีทอง เมื่อแต่งเครื่องแบบฝึกหรือเครื่องแบบสนามให้ติดเครื่องหมายนี้ที่คอเสื้อด้านซ้ายสำหรับนักเรียนนายสิบให้ติดที่อกเสื้อข้างซ้ายเหนือกึ่งกลางปกกระเป๋า' ข้อ 11ให้ยกเลิกความในข้อ 32 แห่งกฎกระทรวง(พ.ศ.2504) ออกตามความในพระราชบัญญัติเครื่องแบบทหาร พุทธศักราช 2477 ว่าด้วยเครื่องแบบทหารบกฉบับที่ 39 ซึ่งแก้ไขเพิ่มเติมโดยกฎกระทรวง(พ.ศ.2520)ออกตามความในพระราชบัญญัติเครื่องแบบทหารพุทธศักราช 2477ว่าด้วยเครื่องแบบทหารบก ฉบับที่ 50และให้ใช้ความต่อไปนี้แทน `ข้อ 32นักเรียนนายทหารซึ่งได้รับแต่งตั้งให้ทำหน้าที่หัวหน้าแทน หัวหน้าหมวดหัวหน้ากองร้อย หัวหน้ากองพันหรือหัวหน้านักเรียนใช้เครื่องหมายทำด้วยโลหะสีทองติดที่กึ่งกลางบนอินทรธนูทั้ง 2 ข้างให้ด้านบนของเครื่องหมายอยู่ทางด้านคอ ดังนี้หัวหน้าตอนรูปจักรหัวหน้าหมวดรูปจักรภายใต้พระมหามงกุฎหัวหน้ากองร้อยรูปจักรภายใต้พระมหามงกุฎมีรัศมีหัวหน้ากองพันรูปกระบี่ไขว้ประกอบกับจักรภายใต้พระมหามงกุฎมีรัศมีหัวหน้านักเรียนนายร้อยรูปกระบี่ไขว้ประกอบกับจักรภายใต้พระมหามงกุฎมีรัศมีและมีช่อชัยพฤกษ์โอบอยู่เบื้องล่างหัวหน้านักเรียนแพทย์ทหารรูปอักษร ร. 6 ภายใต้พระวิทยาลัยแพทยศาสตร์พระมหามงกุฎเกล้า มหามงกุฎมีรัศมีและมีช่อชัยพฤกษ์โอบอยู่เบื้องล่างหัวหน้านักเรียนนายทหารแผนที่รูปจักรประกอบกับกระบองมีดาวกลางจักรหัวหน้านักเรียนนายร้อยสำรองรูปพระเกี้ยวมีรัศมี เครื่องหมายตามข้อนี้เมื่อแต่งเครื่องแบบฝึกหรือเครื่องแบบสนามให้ติดที่คอเสื้อด้านซ้ายเหนือเครื่องหมายเลขชั้นปีการศึกษา' ข้อ 12ให้ยกเลิกความในข้อ 50 แห่งกฎกระทรวง (พ.ศ.2504) ออกตามความในพระราชบัญญัติเครื่องแบบทหาร พุทธศักราช 2477ว่าด้วยเครื่องแบบทหารบก ฉบับที่ 39และให้ใช้ความต่อไปนี้แทน `ข้อ 50เครื่องแบบกันหนาวสำหรับทหารชายมี 2 แบบ คือ (1)เครื่องแบบกันหนาวกากีแกมเขียวเช่นเดียวกับเครื่องแบบปกติกากีแกมเขียวคอแบะหมวก เสื้อและกางเกงของเครื่องแบบนี้ ทำด้วยสักหลาดหรือเสิร์จสีกากีแกมเขียว เครื่องแบบชนิดนี้ใช้ได้สำหรับทหารทุกชั้น(2) เครื่องแบบกันหนาวน้ำเงินดำ ประกอบด้วยก. หมวกทรงหม้อตาลสีน้ำเงินดำ ข.เสื้อชั้นนอกคอปิดสีน้ำเงินดำ ลักษณะเช่นเดียวกับเสื้อเต็มยศสีน้ำเงินดำค.กางเกงแถบทำด้วยสักหลาดหรือเสิร์จสีน้ำเงินดำ ใช้แถบสีแดงลักษณะเช่นเดียวกับกางเกงแถบของนายทหารสัญญาบัตรทั่วไปเว้นแต่นายทหารสัญญาบัตรชั้นจอมพล นายพลนักเรียนนายร้อย นักเรียนแพทย์ทหารวิทยาลัยแพทยศาสตร์พระมงกุฎเกล้าและนักเรียนนายทหารแผนที่ใช้กางเกงแถบของเครื่องแบบเต็มยศทำด้วยสักหลาดหรือเสิร์จสีน้ำเงินดำง. รองเท้าหุ้มส้นหรือรองเท้าหุ้มข้อหนังสีดำเครื่องแบบชนิดนี้ใช้ได้เฉพาะนายทหารสัญญาบัตรนายดาบนักเรียนนายร้อย นักเรียนแพทย์ทหารวิทยาลัยแพทยศาสตร์พระมงกุฎเกล้าและนักเรียนนายแผนที่' ข้อ13 ให้ยกเลิกความใน (ก) ของ (2)ในข้อ 66 แห่งกฎกระทรวง(พ.ศ.2504)ออกตามความในพระราชบัญญัติเครื่องแบบทหาร พุทธศักราช 2477 ว่าด้วยเครื่องแบบทหารบกฉบับที่ 39 ซึ่งแก้ไขเพิ่มเติมโดยกฎกระทรวง (พ.ศ.2505) ออกตามความในพระราชบัญญัติเครื่องแบบทหาร พุทธศักราช 2477ว่าด้วยเครื่องแบบทหารบก ฉบับที่ 41และให้ใช้ความต่อไปนี้แทน `ก. ปักด้วยดิ้นทองบนหมอนสักหลาดสีดำเว้นแต่ขอบในของจักรปักบนสักหลาดสีแดงใช้ได้เฉพาะนายทหารสัญญาบัตรนายทหารประทวนชั้นนายดาบนักเรียนนายร้อยนักเรียนแพทย์ทหารวิทยาลัยแพทยศาสตร์พระมงกุฎเกล้า นักเรียนนายทหารแผนที่ และนักเรียนนายร้อยสำรอง'ให้ไว้ ณ วันที่ 14 ตุลาคม พ.ศ.2521พลเอก เกรียงศักดิ์ ชมะนันทน์รัฐมนตรีว่าการกระทรวงกลาโหม---------------------------------------------------------------------หมายเหตุ:เหตุผลในการประกาศใช้กฎกระทรวงฉบับนี้ คือ เนื่องจากกองทัพบกได้จัดตั้งวิทยาลัยแพทยศาสตร์พระมงกุฎเกล้าขึ้นเพื่อให้การศึกษาแก่นักเรียนแพทย์ทหารวิทยาลัยแพทยศาสตร์พระมงกุฎเกล้า ซึ่งเป็นนักเรียนนายทหาร แต่กฎกระทรวง (พ.ศ.2504)ออกตามความในพระราชบัญญัติเครื่องแบบทหาร พุทธศักราช 2477 ว่าด้วยเครื่องแบบทหารบกฉบับที่ 39 ยังมิได้กำหนดเครื่องแบบของนักเรียนแพทย์ทหารวิทยาลัยแพทยศาสตร์พระมงกุฎเกล้าไว้สมควรกำหนดเครื่องแบบนักเรียนแพทย์ทหารวิทยาลัยแพทยศาสตร์พระมงกุฎเกล้า สำหรับนักเรียนนายทหารดังกล่าวนอกจากนี้ยังได้กำหนดวิธีติดเครื่องหมายเมื่อแต่งเครื่องแบบฝึกและเครื่องแบบสนามของนักเรียนนายทหารด้วย จึงจำเป็นต้องออกกฎกระทรวงนี้ขึ้น